สบช่องหวยแพง แม่ลูกแสบ โกงลอตเตอรี่แม่ค้าเมืองเลย 6 ล้าน 
พ่อค้าแม่ค้าเมืองเลย-เพชรบูรณ์ แห่แจ้งจับ 2 แม่ลูกโกงลอตเตอรี่ร่วม 6 ล้าน เสนอขายหวยชุด 3 ใบถูกกว่ายี่ปั๊วร่วม 10 บาท ครั้งแรกถึงครั้งที่ 3 ส่งมาครบ พอครั้งที่ 4 หายจ้อย เผยยังมีเหยื่อที่ยังไม่เผยตัวอีกเพียบ ,เมื่อเวลา 10.00 น. วันที่ 2 เม.ย.61 พ่อค้าแม่ค้าลอตเตอรี่เร่ตำบลตาดกลอย อ.หล่มเก่า จ.เพชรบูรณ์ และชาวบ้านตำบลเลยวังไสย์ อ.ภูหลวง จ.เลย กว่า 10 คน เดินทางเข้าแจ้งความกับ ร.ต.ท.นพพร อันทระ รอง สว.(สอบสวน) สภ.ภูหลวง จ.เลย ว่านางบัวไล ศรีชมพู อายุ 41 ปี อยู่บ้านเลขที่ 113 หมู่ 6 ต.เลยวังไสย์ อ.ภูหลวง จ.เลย และนางสาวฤทัยรัตน์ มุกขุนทด อายุ 25 ปี อยู่ที่ 66/1 หมู่ 11 ต.คลองลานพัฒนา อ.คลองลาน จ.กำแพงเพชร สองแม่ลูกได้หลอกขายลอตเตอรี่(หวยชุด 3 ใบ) ในราคาถูกกว่ายี่ปั๊ว พ่อค้าแม่ค้าแห่สั่งซื้อลอตเตอรี่คนละ 500,000-2,000,000 บาท รวมสูญเงินกว่า 6 ล้าน และยังมีพ่อค้าแม่ที่ยังไม่กล้าออกมาแสดงตัวอีกกว่า 10 คน เป็นเงินนับล้านบาท,นายมณีโชติ วันศรี อายุ 53 ปี ตัวแทนชาวบ้าน เปิดเผยว่า พวกตนส่วนใหญ่เป็นพี่น้องกัน ถูกนางบัวไล ศรีชมพู แม่ค้าลอตเตอรี่ มาหลอกขายลอตเตอรี่ หรือหวยชุด 3 ใบ ในราคาใบละ 83 บาท ซึ้งถูกกว่ายี่ปั๊ว 10 กว่าบาท พวกตนเห็นราคาถูกจึงสั่งซื้อครั้งแรกคนละ 100,000-200,000 บาท ก็ได้ลอตเตอรี่มาจริง จากนั้นนางบัวไลก็มาเสนอขายอีก จึงได้ลงทุนซื้อเป็นครั้งที่ 2 และ 3 ก็ไม่มีปัญหาอะไร จนมาครั้งที่ 4 งวดวันที่ 1 มีนาคม 61 พวกตนร่วม 10 คน ทุ่มเงินคนละ 500,000-2,000,000 บาท ซื้อลอตเตอรี่หรือหวยชุด โดยโอนเงินผ่านบัญชี 3 ธนาคาร ธนาคารกรุงไทย สาขาท่าน้ำนนทบุรี ธนาคารกสิกรไทย สาขาท่าน้ำนนทบุรี และธนาคารไทยพาณิชย์ สาขาบางใหญ่ นนทบุรี ของนางบัวไล และนางสาวฤทัยรัตน์ ลูกสาว จำนวนหลายครั้งรวมเป็นเงิน 6 ล้านบาท เมื่อถึงกำหนดเอาลอตเตอรี่มาให้ ปรากฏว่าไม่มีลอตเตอรี่ให้ จึงติดต่อกลับไปแรกๆ ก็รับโทรศัพท์และบ่ายเบี่ยง จนมาไม่สามารถติดต่อได้เลย จึงพากันมาแจ้งความดำเนินคดีกับลูกแม่ลูกร่วมกันฉ้อโกง เมื่อวันที่ 8 มี.ค.61 ที่ผ่านมา พนักงานสอบสวนได้ติดต่อไปยังนางบัวไล บอกว่าจะยินยอมชดใช้เงินให้ผู้เสียหายทั้งหมด ในวันที่ 2 เม.ย.61 ในตอนเช้า ปรากฏว่าถึงเวลานัดไม่เห็นแม้เงาคาดว่าหลบหนีไปแล้ว นอกจากพวกตนที่โดนหลอกแล้ว ยังมีชาวบ้านอีกกว่า 10 ราย ที่โดนเหมือนกัน แต่ยังไม่กล้าแสดงตัวออก รวมเป็นเงินนับล้านบาท,ผู้สื่อข่าวได้สอบถาม ร.ต.ท.นพพร อันทระ เจ้าของคดี เปิดเผยว่า ได้มีการการติดต่อไปยังนางบัวไล เมื่อช่วงต้นเดือนที่ผ่านมา บอกว่าขอนัดวันที่ 2 เม.ย จะมาเจรจากับผู้เสียหายทั้งหมด เมื่อถึงวันนัดกลับไม่มา และจากการตรวจสอบบัญชีของ 2 แม่ลูก ที่เปิด 3 ธนาคาร พบว่าทุกครั้งที่โอนผ่านบัญชี 2 แม่ลูก ไม่เกิน 20 นาที มีการถอนเงินออกทั้งหมด ส่วนในวันนี้จะมีการสอบปากคำผู้เสียทั้งหมด จากนั้นจะออกหมายเรียกครั้งแรก ไม่มา ออกหมายครั้ง 2 ไม่มาก็จะออกมายจับทันที
พ่อค้าแม่ค้าเมืองเลย-เพชรบูรณ์แห่แจ้งจับ 2แม่ลูกโกงลอตเตอรี่ร่วม 6ล้าน เสนอขายหวยชุด3ใบถูกกว่ายี่ปั๊วร่วม 10บาท ครั้งแรกถึงครั้งที่3 ส่งมาครบ พอครั้งที่4หายจ้อย เผยยังมีเหยื่อที่ยังไม่เผยตัว
โกงลอตเตอรี่,แม่ลูกแสบ,แม่ลูกโกงลอตเตอรี่,โกงแม่ค้าลอตเตอรี่,แจ้งจับแม่ลูก,ข่าวทั่วไป